《游永固院》
宋代·陈著

晴行不自觉，又入此山来。
失笑谷声应，坐迎僧户开。
檐风数行竹，窗日一枝梅。
归策休催发，得闲能几回。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。